นิกเกอิปิดเช้าร่วง 382.48 จุด วิตก”ทรัมป์”คว้าชัยเลือกตั้งสหรัฐ
นิกเกอิปิดเช้าร่วง 382.48 จุด วิตก"ทรัมป์"คว้าชัยเลือกตั้งสหรัฐ
9 พ.ย. 2559

ดัชนีนิกเกอิตลาดหุ้นโตเกียวปิดภาคเช้าร่วงลงอย่างหนักในวันนี้ โดยดัชนีนิกเกอิปิดภาคเช้าร่วงลง 382.48 จุด หรือ 2.23% แตะที่ 16,788.90 จุดโดยนิกเกอิดิ่งหลุดจากระดับ 17,000 จุด เนื่องจากกระแสคาดการณ์ที่ว่า นายโดนัลด์ ทรัมป์ ผู้สมัครชิงตำแหน่งประธานาธิบดีสหรัฐจากพรรครีพับลิกัน อาจได้รับชัยชนะในการเลือกตั้งประธานาธิบดี
ซีเอ็นเอ็นรายงานว่า ล่าสุด นายทรัมป์สามารถกวาดคะแนนเสียงคณะผู้เลือกตั้งไปได้ 136 เสียง ขณะที่นางฮิลลารี คลินตัน คู่แข่งจากพรรคเดโมแครต สามารถทำคะแนนไปได้ 104 เสียง โดยผู้ที่ได้คะแนนจากคณะผู้เลือกตั้งถึง 270 เสียงก่อนจึงจะเป็นผู้ชนะในศึกเลือกตั้งประธานาธิบดีสหรัฐ